Дубровіца

**Дубровіца** або **Дубровыця** (), таксама сустракаецца **Дубравіца** — горад ва Украіне на рацэ Гарыні. Адміністрацыйны цэнтр Дубровыцкага раёна Ровенскай вобласці. Насельніцтва 9300 чал. (2024). Размешчаны за 126 км на поўнач ад Роўна, за 3 км ад чыгуначнай станцыі Дамбровіца (лінія Сарны — Лунінец).

Дубровіца — колішняя сталіца княства і графства на гістарычнай Піншчыне (частка Берасцейшчыны), на захадзе Палесся.

## Назва 
Тапонім *Дубровіца*, напэўна, паходзіць ад дубровы (дубовага гаю).

## Гісторыя 
]]

Упершыню згадана ўскосна ў 2-й палове XII ст. як сталіца ўдзельнага Дубровіцкага княства. Згадка як горада Тураўскага княства пад 1005 годам -- фальсіфікат XVI ст. 

У 1340-я гады Дубровіца ў складзе Вялікага Княства Літоўскага. З XV ст. ва ўладанні адной з галін князёў Гальшанскіх, якія ад княства звалася Гальшанскімі-Дубровіцкімі. У XVI ст. у Троцкім ваяводстве, збудаваны касцёл. Паводле адміністрацыйна-тэрытарыяльнай рэформай (1565—1566) у складзе Пінскага павета Берасцейскага ваяводства, у гэты час стала сталіцай графства.

У 1571 годзе Дубровіцу як пасаг атрымаў князь Андрэй Курбскі. У 1695 годзе Ян Дольскі фундаваў у Дубровіцы калегіум піяраў. З XVIII ст. ва ўладанні Плятэраў.

Пасля 2-га падзелу Рэчы Паспалітай (1793) у складзе Расійскай імперыі, дзе ў 1795 годзе з усёй воласцю (колішнім графствам) пераведзена ў склад Валынскай губерні. Па задушэнні паўстання 1830-1831 гадоў, у 1831 годзе расійскія ўлады скасавалі калегіум піяраў.

У 1918—1919 годзе ў Дубровіцы адбылося зладжанае эсэрамі і бальшавікамі Палескае паўстанне, у выніку разрабаваны палац графаў Плятэраў. Паводле Рыжскага мірнага дагавора (1921) у складзе міжваеннай Польскай Рэспублікі.

З 1939 года Дубровіца ў склад УССР, з 1940 года цэнтр раёна. У 2-ю сусветную вайну з 1 ліпеня 1941 да 10 студзеня 1944 года горад пад нямецкай акупацыяй.

30 ліпеня 1997 года гарадскі савет зацвердзіў сучасныя герб і сцяг Дубровіцы.

Файл:Dubrovica, Pryrečnaja, Pijarski. Дубровіца, Прырэчная, Піярскі (S. Bochnig, 1929).jpg|Вуліца і касцёл
Файл:Dubrovica, Rynak, Pijarski. Дубровіца, Рынак, Піярскі (S. Bochnig, 1929).jpg|Касцёл
Файл:Dubrovica, Pijarski. Дубровіца, Піярскі (S. Bochnig, 1929).jpg|Касцёл, інтэр'ер
Файл:Dubrovica, Rynak. Дубровіца, Рынак (S. Bochnig, 1929) (2).jpg|Касцёл, інтэр'ер
Файл:Dubrovica, Varobinskaja. Дубровіца, Варобінская (S. Bochnig, 1929).jpg|Царква
Файл:Dubrovica. Дубровіца (S. Bochnig, 1929).jpg|Вуліца
Файл:Dubrovica, Varobin, Plater. Дубровіца, Варобін, Плятэр (K. Niedabitoŭski, 1919-39).jpg|Сядзіба Плятэраў 
Файл:Dubrovica, Varobin, Plater. Дубровіца, Варобін, Плятэр (K. Niedabitoŭski, 1936).jpg|Сядзіба 

## Насельніцтва 
* **XIX стагоддзе**: 1860 — 3743 чал., з іх 1709 хрысціян і 2034 іўдзеяў
* **XXI стагоддзе**: 2001 — 9644 чал.;  — 9430 чал.

## Эканоміка 
Прадпрыемствы харчовай прамысловасці, завод перапрацоўкі ільна.

## Турыстычная інфармацыя 
### Славутасці 
* Касцёл Святога Яна Хрысціцеля (1695—1701)
* Сядзіба Плятэраў (XVIII ст.)
* Царква Раства Багародзіцы (1862)

## Вядомыя асобы 
* Мікола Аляксеевец (нар. 1941) — украінскі гісторык і педагог
* Анастасія Заслаўская-Гальшанская (?—1561) — рэлігійная і культурная дзеячка часоў Вялікага Княства Літоўскага
* Мікола Ляховіч (нар. 1976 — украінскі грамадскі дзеяч, палітычны вязень
* Фёдар Пірышка (1898—1991) — беларускі партыйны дзеяч, мемуарыст
* Жорж Шарпак (нар. 1924) — французскі фізік, лаўрэат Нобелеўскай прэміі (1992)

## Крыніцы 
## Літаратура 
* 
* Dąbrowica //  S. 931.

## Спасылкі 
* Неафіцыйны сайт горада 

Катэгорыя:Гарады Ровенскай вобласці
Катэгорыя:Населеныя пункты Дубровыцкага раёна